《奉和子华持国玉汝来饮西轩》
宋代·梅尧臣

我诚官局冷，终日事靡括。
每耽古人书，似与世俗阔。
同道三四人，来过慰饥渴。
迭相陈语言，曾未厌刀呾。
自中将过晡，留饭具麄粝。
薄酒继以斟，不觉寒日没。
愚妻方罢沐，供饭愧仓卒。
冻婢昧煎和，亲调首忘佛。
每食各惊顾，谁谓不黔突。
倦仆暖吾薪，饥马饱吾秣。
马无归嘶声，仆有颜色活。
安稳不知疲，明釭仍为拨。
醉言实无次，曾未穷本末。
诸君竞相先，出口论莫夺。
复云天地间，此能有几达。
我闻颜汗下，恐後谤难遏。
其间常有言，但未见疵齾。
终当轻有若，悔目已屡{左目右必}。
信哉群玉林，岂得依朽卉。
吾心为之然，收舌如断割。
寄音谢豪俊，兹蕴只圭撮。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。